આ પહેલાં જ એક મૌકા મૌકા સોંગનો વીડિયો પણ સોશિયલ મીડિયા પર વાયરલ થયો હતો. જો કે, ગુજરાત ભાજપના સોશિયલ મીડિયા સેલ અમિત ઠાકરનું કહેવું છે કે, 'મૌકા મૌકા સોંગનો વીડિયો પબ્લિકમાંથી આવ્યો છે અને તે ભાજપના કેમ્પેનનો ભાગ નથી.' તેમણે આગળ કહ્યું હતું કે, 'વિકાસ ગાંડો થયો છે કેમ્પનની નકારાત્મકતાને અમે સંપૂર્ણપણે અવગણવાનો નિર્ણય લીધો છે. અમે માત્ર રાજ્યામાં ભાજપની સરકાર હેઠળ થયેલ વિકાસના પાસા પર જ ધ્યાન કેન્દ્રિત કરીશું.' જો કે, આ વીડિયોને સોશિયલ મીડિયા પર ભાજપના અમુક નેતા તથા મંત્રીઓએ ટ્વીટ કર્યો હોવાનું જાણવા મળ્યું છે.